વડોદરાઃ વડોદરા ખાતે એક ફાર્મહાઉસમાં રિગંસેરેમનીના નામે હાઇ પ્રોફાઇલ પાર્ટીમાં દારૂની મહેફિલ જામી હતી. વડોદરાના ભીમપુરા પાસેના અખંડ ફાર્મ હાઉસમાં જામેલી દારૂની મહેફિલમાં પોલીસે રેડ પાડીને રંગમાં ભંગ પાડ્યો હતો. પોલીસે 200થી વધુ ઉધોગપતિ, વેપારીઓ સહિતના મોટા માથાંઓને ઝડપી પાડ્યા છે. આ મહેફિલમાં 70 જેટલી મહિલાઓ પણ હાજર હતી. રાજયમાં દારૂબંધી વધુ કડક બનાવ્યા બાદ જિલ્લા પોલીસે આ અંગે પ્રથમ ગુનો નોંધી કાર્યવાહી કરી હતી. ફાર્મ હાઉસના માલિક અને મોટા ગજાના ઉઘોગપતિ જિતેન્દ્ર શાહની પૌત્રીની સગાઇ નિમિત્તે દારૂની મહેફિલમાં ઇમ્પોર્ટેડ સ્કોચ અને બિયરનો જથ્થો મહેમાનો માટે રખાયો હતો.